Meðlimum Pussy Riot sleppt úr haldi
Nadezhdu Tolokonnikovu og Mariu Alyokhinu, liðskonum rússnesku pönksveitarinnar Pussy Riot, hefur verið sleppt úr haldi. Þær, ásamt sjö öðrum, voru handteknar nálægt miðborg Sotsjí fyrr í dag.
Þær voru að sögn handteknar þrisvar sinnum í Sotsjí, á jafn mörgum dögum. Eins og margir muna eflaust voru þær stöllur látnar lausar í lok desember á síðasta ári og sögðu af því tilefni að sakaruppgjöfin væri ekkert annað en áróðursbragð stjórnvalda sem vildu fegra ásýnd sína fyrir vetrarólympíuleikana í Sotsjí, að því er segir í tilkynningu frá Íslandsdeild Amnesty International.
Samkvæmt Tolokonnikovu ásökuðu rússnesk stjórnvöld þær um að vera viðriðnar þjófnað á hóteli sem þær dvöldu á í Sotsjí. Hún segir raunverulega ástæðu handtökunnar vera tónlistarmyndband sem þær höfðu í hyggju að framleiða og ber titilinn, "Pútín mun kenna þér hvernig á að elska föðurlandið".
Í Rússlandi Pútíns hafa yfirvöld breytt tákni ólympíuhringanna - alheimstákni um von og sóknina eftir því besta í mannsandanum- í fjötra tjáningarfrelsisins, eftir því sem fram kemur í tilkynningunni .
Aðgerðir stjórnvalda svívirðilegar
Að sögn Amnesty International eru aðgerðir stjórnvalda svívirðilegar. Samtökunum berast fregnir af daglegum handtökum aðgerðasinna í Sotjsí og á svæðinu í grennd við ólympíuleikana. Fólk er handtekið fyrir það eitt að tjá hug sinn friðsamlega. Rússnesk yfirvöld verða að binda enda á aukin og stigvaxandi mannréttindabrot í grennd við ólympíuleikana.
Meðal annarra sem handteknir voru 16. febrúar síðastliðinn voru Semyon Simonov sem er meðlimur í mannréttindamiðstöðinni Memorial, blaðamaður á útvarpsstöðinni Frjáls Evrópa og aðgerðasinninn David Hakim.
Nadezhdu Tolokonnikovu og Mariu Alyokhinu, liðskonum rússnesku pönksveitarinnar Pussy Riot, hefur verið sleppt úr haldi.
Þær, ásamt sjö öðrum, voru handteknar nálægt miðborg Sotsjí fyrr í dag.
Samkvæmt Tolokonnikovu ásökuðu rússnesk stjórnvöld þær um að vera viðriðnar þjófnað á hóteli sem þær dvöldu á í Sotsjí.
Hún segir raunverulega ástæðu handtökunnar vera tónlistarmyndband sem þær höfðu í hyggju að framleiða og ber titilinn, "Pútín mun kenna þér hvernig á að elska föðurlandið".
Að sögn Amnesty International eru aðgerðir stjórnvalda svívirðilegar.